als_Latn dik_Latn azb_Arab
E vërteta, të gjithë këta njerëz, liderë, politikanë, parti, vetë i kemi votuar, vetë i kemi zgjedhur, vetë ua kemi dhënë votën, që të na përfaqësojnë në Parlament, të flasin, të reagojnë, të punojnë, të luftojnë për jetën tonë më të mirë, për t’i zgjidhur hallet e problemet tona, për të siguruar një të ardhme më të lumtur edhe për fëmijët tanë.
Por, ç’ndodhi dhe ç’po ndodhë?
Në të gjithë ata njerëz, tashmë të quajtur deputetë, politikanë, sot ankohemi, nuk i duam…
Pse?
Se ata, së pari, kujdesen për veten që të mos jenë ata që ishin.
Shkojnë në sallone ondulimi për të rregulluar fytyrën, për t’i eliminuar puçrrat, për ta bërë të përshtatshme për maskat që do t’i ketë gjatë mandatit si deputet. Të jenë me fytyrë tjetër në Parlament e me fytyrë tjetër në mesin tonë, me ne.
E, sa kanë ata faj, po aq kemi edhe ne…
Pra, faji i përbashkët.
Nuk u mashtruam vetëm njëherë.
As vetëm në një lider.
As në një parti.
U mashtruam në të gjithë…
U dëshpëruam.
U zhgënjyem.
U varfëruam.
Dhe, filluam të marrim rrugën për të gjetur jetë më të mirë. Të shkojmë atje ku nuk dinë të të mashtrojnë as të të tradhtojnë. Nuk dinë të manipulojnë me ty e as të ta vrasin shpirtin…
Të shërohemi nga dëshpërimi.
Nga zhgënjimi.
Nga pasojat e traumave të përditshmërisë, të varfërisë.
Nuk po ikim, por po shpërngulemi, siç thotë i madhi Kadare.
Kjo s’është ikje. Është shpërngulje…
Nuk jemi të parët që shpërngulemi. Jemi shpërngulur edhe më herët. Në periudha të ndryshme. Jemi shpërngulur nga vuajtja, vrasja, dhuna…
Sot po shpërngulemi nga diktatura e frikës prej varfërisë.
Po shkojmë në Evropë… në zemër të Evropës.
Revista “Spiegel”, më e madhja në Evropë, në kryeartikullin e saj shkruan: “…po arratisen nga Kosova shkaku i korrupsionit, varfërisë dhe trafikimit të drogës. Kush nuk është i lidhur me klanet e fuqishme, nuk ka asnjë shans në shtetin e vogël ballkanik”.
S’di ç’po bëhet kështu me ne? Sikur jemi të mallkuar ne, shqiptarët!
Ç’po ndodhë kjo? – pyetja më e shpeshtë e shqiptarëve sot.
A mos Kali i Trojës ka hyrë në Kosovë? /Gani Dili/ Kosovarja/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn